תרזה אנדרסן

תרזה "טרי" אנדרסן (באנגלית: Teresa "Terry" Andersen, נולדה בשנת 1953) היא שחיינית צורנית אמריקאית בעבר. היא אלופת העולם בעלת 3 מדליות זהב מאליפות עולם אחת (בלגרד 1973).

ביוגרפיה 
אנדרסן נולדה בסנטה קלרה, קליפורניה. היא החלה לשחות בגיל 10. בתחילת שנות ה-70 היא שלטה בשחייה צורנית בעולם. באליפות העולם הראשונה שנערכה בבלגרד בשנת 1973 היא זכתה בכל 3 מדליות הזהב האפשרויות, בתחרות ליחידיות, בתחרות לזוגות ובתחרות הקבוצתית. הישג שהחזיק מעמד עד לשנת 1986.

לאחר שפרשה מהשתתפות בתחרויות עבדה אנדרסן כמאמנת נבחרת גרמניה בשחייה צורנית בשנת 1974. לאחר מכן, היא אימנה את נבחרת דרום אפריקה בשחייה צורנית בשנים 1976 ו-1979. היא עזרה לקדם ענף ספורט זה שנכנס למשחקים האולימפיים בשנת 1984.

תארים והישגים 
 בשנת 1986 זכתה אנדרסן להכלל בהיכל התהילה הבינלאומי של השחייה.

ספורטאיות אמריקאיות
אלופות עולם בשחייה צורנית
אמריקאיות שנולדו ב-1953
אמריקאים שנולדו ב-1953